GRADSKO KAZALIŠTE MLADIH, SPLIT

Trg Republike 1

**Z A P I S N I K**

četrdesetičetvrte sjednice Kazališnog vijeća GKM-a

Sjednica Kazališnog vijeća GKM-a održana je 30. studenog 2021., u Baletnoj dvorani s početkom u 11:30

U pozivu sudjelovali:

1. Vinko Mihanović, potpredsjednik Vijeća
2. Vanda Schlenz, članica Vijeća
3. Siniša Novković, član Vijeća (on line)
4. Dražen Nikolić, član Vijeća
5. Ivo Perkušić, ravnatelj
6. Mirza Banović, voditeljica računovodstva
7. Irena Bitanga, tajnik, zapisničar

**DNEVNI RED**

1. Usvajanje Zapisnika četrdesettreće sjednice Kazališnog vijeća
2. Izmjene Prijedloga financijskog plana Gradskog kazališta mladih za 2022. godinu
3. Razmatranje Prijedloga o novoj cijeni ulaznica za 2022. godinu
4. Razno

Prije početka sjednice, Potpredsjednik Vijeća utvrđuje postojanje kvoruma.

**Točka 1.**

 Jednoglasnom odlukom Kazališno vijeće usvojilo je zapisnik s prethodne sjednice.

**Točka 2.**

 Ravnatelj je prisutne članove Vijeća izvijestio kako je Grad od ustanova u kulturi nakon dostave prijedloga financijskih planova za 2022. zatražio smanjenje iznosa koji se potražuju iz Proračuna Grada. Konkretno za GKM traženo je umanjenje od 100.000,00 kn.

Prijedlog Financijskog plana Kazališta za 2022. godinu utemeljen je na realnim potrebama, imajući u vidu poslovanje u uvjetima pandemije koja nam je prepolovila poslovne rezultate, kao i činjenicu da se u skoroj budućnosti ne može očekivati prestanak korona krize. O svojim financijskim potrebama Kazalište se Osnivaču obraćalo u nekoliko navrata, tražeći izmjenu strukture financiranja, no bez rezultata.

Kazalište, nažalost, nije u mogućnosti udovoljiti traženju Grada, a bez da se to negativno odrazi na kvalitetu produkcije. Maksimalan iznos s kojim možemo izaći u susret zahtjevu Osnivača je 30.000,00 kn s konta autorskih honorara.

Na pitanje vijećnika Vinka Mihanovića što će se dogoditi ako Osnivač bude inzistirao na umanjenu od 100.000,00 kn, Ravnatelj odgovara da će u tom slučaju, osim kvalitete, ozbiljno biti ugrožena i kvantiteta produkcije, odnosno osnovna djelatnost Kazališta i njegova uloga u kulturnom životu zajednice.

 Vijećnici su suglasni s prijedlogom Ravnatelja da se Financijski plan Kazališta za 2022. godinu umanji za 30.000,00 kn.

**Točka 3.**

Ravnatelj je vijećnicima obrazložio namjeru donošenja odluke o promjeni cijena ulaznica za predstave Kazališta, koja odluka bi se primjenjivala od početka 2022. godine. Naime, cijena ulaznica u organiziranoj prodaji redovnog programa već je godinama nepromijenjena. Svjedoci smo poskupljenja po svim aspektima što se odrazilo i na povećanje troškova produkcije.

Ravnateljev prijedlog jest da se cijena ulaznice u organiziranoj prodaji za redovni program poveća s 20,00 na 25,00 kn, a cijena ulaznice za večernju scenu s 50,00 na 60,00 kn.

Vijećnici su suglasni s prijedlogom o povećanju cijene ulaznica u 2022. godini.

**Točka 4.**

Pod točkom razno Vinko Mihanović izvijestio je prisutne kako raste broj polaznika Dramskog studija, dok je vijećnik Dražen Nikolić pohvalio premijernu predstavu *Prve dame.*

Sjednica dovršena u 12:00 sati.

Vinko Mihanović, potpredsjednik Vijeća

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Irena Bitanga, zapisničar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa: 612-03/21-01/192

Urbroj: 2181-110-01-00/1

Split, 30. studenog 2021.